cyanic-selkie/wikianc huggingface dataset:
B-gjengen
B-gjengmedlemmer
De tre vanligste B-gjengmedlemmene har noen egenskaper man kan kjenne dem igjen på. Ifølge Barks er 176-167 veldig glad i svisker, men de andre B-gjengmedlemmene setter også pris på svisker ifølge en av Ole, Dole og Doffen i «Historien gjentar seg» (D 94003 i Inducks). Men ifølge Egmont er 176-167 smart og hjernen bak de fleste planene, 176-671 er den dummeste og har en tendens til å ødelegge planene, mens 176-761 er glad i kaker og søtsaker, da spesielt svisker.
Tommaso Maria Raimondo Leopoldo Arezzo
Tommaso Arezzo (født 16. desember 1756 i Orbetello i Storhertugdømmet Toscana, død 3. januar 1833 i Roma) var en av den katolske kirkes kardinaler, og var tilknyttet den romerske kurie.
Bakgrunn
Tommaso Arezzo stammet fra en bolognesisk patrisierfamilie, og var sønn av marchesen Orazio Arezzo og hans hustru Maria Fitzgerald Browne fra det irske adelshuset Dukes of Leinster. Han ble døpt samme dag han var blitt født og fikk som sitt fullstendige døpenavn Tommaso Maria Raimondo Leopoldo.
Tommaso Arezzo begynte på sine studier ved Collegio Nazareno i Roma og begynte i 1777 på Akademiet for den kirkelige adel, der han studerte diplomati, kanonisk og verdslig rett studierte. Ved Universitetet La Sapienza ble han promovert til Doctor iuris utriusque.
Karriere
Fra 1785 til 1790 var han assisterende legat i Bologna, til han den 30. mars 1790 ble kalt til guvernør av Fermo. Fra 18. august 1794 var han guvernør av Markene, men måtte flykte for de fremrykkende franske styrker den 5. januar 1797 under den første koalisjonskrig. Fra 7. februar til 31. mars 1787 var han ad interim guvernør av Perugia.
Ordinasjoner, videre karriere
Den 13. mars 1802 vle han ordinert til subdiakon, dagen etter til diakon og den 19. mars 1802 til prest. Den 29. mars samme år ble han utnevnt til titularerkebiskop av Seleucia in Isauria. Han ble bispeviet 4. april 1802 i den romerske kirke Sant'Agnese in Piazza Navona av kardinal Giuseppe Maria Doria Pamphilj; medkonsekratorer var erkebiskopene Camillo Campanelli og Bernardo Sinibaldi.
Tommaso Arezzo ble senere i 1802 sendt på et diplomatisk oppdrag til Russland i det øyemed å oppnå en tilnærming mellom den russisk-ortodokse kirke og Pavestolen.
Kardinal
Han ble utnevnt til kardinal i mars 1816 av pave Pius VII, med San Pietro in Vincoli som tittelkirke.
Han deltok ved konklavet 1823 som valgte kardinal Annibale della Genga til pave Leo XII. Ved det valget tilhørte han den såkalte «moderati»fraksjonen som forsøkte å blokkere Della Gengas valg. Senere deltok han ved konklavet 1829 som valgte pave Pius VIII, og konklavet 1830–1831 som valgte pave Gregor XVI.
Episkopalgenealogi
Hans episkopalgenealogi er:
Hestesko
Hestesko er sko av metall som tilpasses hestens hover. Formålet er dels at ikke hoven skal slites ned, dels at skoen kan være utformet med tagger slik at de fungerer som brodder på glatt underlag som gress og is. Skoene er U-formet og festes til hoven med en spesielle type spiker, en hesteskosøm. Hesteskosømmen slås inn på skrå utover slik at den kommer ut med ca 15 mm et stykke oppe på hoven. Her bøyes spissen ned langs hoven. Rett utført er dette helt uten ubehag for hesten. Fra gammelt av ble hestesko helst laget av jern, men moderne hestesko kan også lages av andre legeringer.
Opprinnelig var det smeden som laget hestesko og festet dem til hovene på hesten. På den tid hesten ble mest brukt som et nyttedyr ble det en profesjon å feste sko til hovene på hestene. Slike spesialister blir gjerne kalt hovslagere. Hovslagerens jobb var å stelle hoven og tilpasse skoene individuelt til hvert enkelt dyr. Siden hoven vokser og ikke slites med sko på, må hoven skjæres ned når skoene skiftes.
Vágs kommuna
Vágs kommuna er en kommune på Færøyene. Den ligger sør på øya Suðuroy, og omfatter bygden Vágur og grenden Nes. Vágs kommuna ble utskilt fra Suðuroyar prestagjalds kommuna i 1906, og Nes ble overført til Vágur fra Porkeris kommuna i 1928. Den 1. januar 2014 hadde Vágs kommuna 1 320 innbyggere.
Politikk
Kommunestyrevalget avholdt den 8. november 2016 valgte kommunestyre for perioden 2017–2020:
Kommunestyrevalget avholdt den 13. november 2012 valgte kommunestyre for perioden 2013–2016:
Fergie Frederiksen
Dennis Hardy «Fergie» Frederiksen (født 15. mai 1951 i Gran Rapids i Michigan, død 18. januar 2014) var en amerikansk vokalist og låtskriver, mest kjent som vokalist i rockebandet Toto fra 1984 til 1985. Han var også vokalist for progressiv rock-bandet Angel og rockebandet Le Roux, samt at han medvirket på Survivors hit-album Eye of the Tiger i 1982. Han var med på tre hit-singler tre år på rad med tre forskjellige band: Survivors «American Heartbeat» i 1982, Le Rouxs «Carrie's Gone» i 1983 og Totos «Stranger in Town» i 1984.
Han forlot Toto i 1985 etter uoverensstemmelser med bandets gitarist Steve Lukather, og trakk seg tilbake fra musikkbransjen. Han gjorde comeback i 1995 med et album sammen sin tidligere kollega i bandet Angel, den nåværende bassisten i Styx, Ricky Phillips. I 1997 spilte han inn et album sammen med en annen tidligere vokalist i Toto, Joseph Williams.
20. juni 2010 meldte Frederiksens offisielle nettsted om at han hadde uhelbredelig kreft. Han døde av kreft 18. januar 2014.
Haigang
Haigang (kinesisk: 海港区 ; pinyin : Hǎigǎng Qū) er et bydistrikt i byprefekturet Qinhuangdao i provinsen Hebei i Folkerepublikken Kina. Det har et areal på 121 km² og teller ca. 510.000 innbyggere (2003).
Qinhuangdaos havn ligger i distriktet Haigang.
Asiamesterskapet i fotball for kvinner 1979
Gruppespill
De seks landene som deltok: Nord-India, Sør-India, Hongkong, Malaysia, Taiwan og Vest-Australia ble plassert i en gruppe. De fire beste gikk videre til semifinalen.
Haigang
Administrative enheter
Subdistrikter:
Veststedjan naturreservat
Veststedjan naturreservat er et naturreservat i Bygland kommune. Det ble opprettet 10. oktober 1986 som Vestedjan naturreservat, samtidig med Kyrelitjønn naturreservat i Valle kommune, Storslåtta naturreservat i Evje og Hornnes kommune samt Farmyrane naturreservat og Melandsmyrane naturreservat i Iveland kommune. 15. august 1988 ble navnet endret til nåværende navn. Fylkesmannen i Aust- og Vest-Agder er forvaltningsmyndighet over området, som er 250 dekar stort og ligger om lag 520 moh.
Naturreservatet er et myrområde vest for Skomedal på vestsiden av Byglandsfjorden. Arealet er preget av lisider med glissen furuskog og en del bjørk. Formålet med vernet er å ta vare på et relativt stort og naturlig avgrenset myrområde som inneholder både bakkemyr, flatmyr og strengmyr.
Asiamesterskapet i fotball for kvinner 1979
Gruppespill
Vest-Australia slo Malaysia og Nord-India, men resultatet er uvisst.
Eksterne lenker
Resultater og tabeller Fra RSSSF.com
Haigang
Administrative enheter
Storkommuner:
Ra-ta-ta (det blir krig)
«Ra-Ta-Ta (Det Blir Krig)» er en coverlåt med humortrioen Prima Vera, opprinnelig utgitt 12. oktober 1981 på albumet Den 5te. Sangen ble innspilt 24.-27. august 1981 i Roger Arnhoff Studio i Oslo. Lava var musikere.
Originalen heter «Pata Pata» og ble utgitt i USA i 1967 med den sørafrikanske kvinnelige artisten Miriam Makeba. Singlen nådde 12.-plass på Billboard Hot 100 samme år. Originalens språk er Xhosa og «Pata Pata» betyr «touch touch» på engelsk. Sangen er kreditert Jordan «Jerry» Ragovoy og Miriam Makeba. Ragovoy sto også bak «Time Is On My Side» som blant annet ble spilt inn av The Rolling Stones (Ragovey brukte pseudonymet Norman Meade på sistnevnte sang).
Den norske teksten til Prima Vera er et spark til massemedias måte å blåse opp frykten for eventuelle pandemier/kriger og skape mer frykt enn nødvendig. I første del av 1980-årene florerte spesielt temaet med faren for atomkrig med stor styrke i massemedia, og Prima Vera syntes det ble for mye og svarte med humor. Tom Mathisen synger mens Jahn Teigen sørger for falsett harmonistemme samt «det blir krig»-strofene i refrengene. I studio var det Mathisen som sang de dystre «ra-ta-ta» strofene. Da de mimet etter sangen på videoen Uten en rød tråd, tok Herodes Falsk seg av «ra-ta-ta» mimingen.
Globulus
Globulus Pharyngeus, tidligere kalt Globulus Hystericus, vil si innsnevring av spiserøret, på baksiden av strupehodet. Tilstanden oppleves som en klump i halsen. Årsaken til globulus er noe uklar.
Som det tidligere navnet tyder på, har denne tilstanden blitt koblet til psyken, spesielt hysteri, men dette er en antagelse som bare delvis holder mål. Det er klare indikasjoner på at den ofte utløses av irritasjon i svelget eller luftveiene.
Tilstanden er ikke farlig i seg selv, men kan være utløst av både fysiske og psykiske årsaker, det vil derfor være naturlig at man tar en ny vurdering av behandlingsmuligheter hvis man klarer å påvise årsaker til globulus-fenomenet.
Yuhua (Shijiazhuang)
Yuhua (kinesisk: 裕华区; pinyin: Yùhuá Qū) er et bydistrikt i byprefekturet Shijiazhuang i provinsen Hebei i Folkerepublikken Kina. Det har et areal på 101,45 km² og teller 400.000 innbyggere (2003).
Bermejales-demningen
(Los) Bermejales-demningen er en demning for vannkraft-produksjon og irrigasjon sør i provinsen Granada (region Andalucía). Den ligger i elva Cacín, som renner ut i vassdraget Genil, i det sørlige Spania. Anlegget ligger i kommunen Arenas del Rey, 30 km sørvest for storbyen Granada. Provinsveien A-338 går like nord for demningen.
Reservoaret er på 4 km² (400 hektar), mens vannmassene som demmes opp har et volum på inntil 102,6 millioner m³. Selve damanlegget er 62 meter høyt og 408 meter langt, og er en gravitasjons-buedam i betong.
Ablaincourt-Pressoir
Historikk
Under slaget ved Somme i forbindelse med første verdenskrig, i juni-november 1916, spilte Ablaincourt en stor roll. Byen ble inntatt av franskmennene 7. november 1916, tatt tilbake av tyskerne våren 1918 og av de allierte i august 1918.
I 1966 slo de to nabobyene Ablaincourt og Pressoir seg sammen til en kommune.
Befolkningsutvikling
Antall innbyggere i kommunen Ablaincourt-Pressoir
Dzoncauich
Dzoncauich er en kommune sentralt i delstaten Yucatán i Mexico. Kommunen har 2 782 innbyggere (2005) og et areal på 355 km². Den ble oppretta i 1928.
Den grenser til kommunene Temax i nord og i vest, Buctzotz i nord, Tekal de Venegas i sør og Cenotillo i øst.
Navnet Dzoncauich betyr «Cauich' brønn» eller «Cauich' cenote» på yukatansk maya.
Historikk over verdensmesterskapsrekorder på 100 m
Dette er en liste over utviklingen av mesterskaprekorder for 100 meter ved verdensmesterskapet i friidrett utendørs.
Yuhua
Yuhua kan være:
Vestmanna kommuna
Vestmanna kommuna er en kommune på Færøyene. Den omfatter bygda Vestmanna nordvest på Streymoy. Den 1. januar 2022 hadde kommunen 1 260 innbyggere.
Ved innføringen av det kommunale selvstyret på Færøyene i 1872 ble Vestmanna sókn en del av Norðstreymoyar prestagjalds kommuna. I 1892 ble Vestmanna utskilt som en egen kommune.
Brachymyiodola
Brachymyiodola er en slekt av biller som tilhører familien trebukker (Cerambycidae).
Utbredelse
Arten er endemisk for Madagaskar.
Antipode Films
Antipode Films AS (2013) er et produksjonsselskap som lager film, hovedsakelig innafor dokumentarsjangeren. Selskapet består av Fabien Greenberg og Bård Kjøge Rønning. De er mest kjente for deres film Radiogaph of a family (2020), filmen vant IDFA feature lenght documentery competition og best use of archive. Antipode films har vunnet flere priser internasjonalt og lokalt.
Noceboeffekt
Noceboeffekt er når en negativ forventning av et fenomen fører til at det får en mer negativ effekt enn det ellers ville ha gjort. Noceboeffekten fører til at oppfatningen av at fenomenet vil ha et negativt resultat bidrar aktivt til å påvirke resultatet. Noceboeffekten kan føre til at enkelte opplever mer eller mindre sterke bivirkninger av et placebo, rett og slett fordi man forventer å få det.
Innen medisin betegner noceboeffekten en sykdomsfølelse frambrakt av en virkningsløs behandling som pasienten anser å være skadelig. Negative forventninger til en faktisk behandling kan også motvirke effekten. Noceboeffekten er det motsatte av placeboeffekten, som er fenomenet at en virkningsløs behandling som pasienten tror på, og kan føre til at vedkommende føler seg friskere.
Etymologi
Begrepet nocebo (fra latin nocebo, «Jeg skal skade», fra noceo, «Jeg skader») ble opprettet av Walter Kennedy i 1961 for å betegne det motsatte av bruken av placebo (latin: placebo, «Jeg skal behage», fra placeo, «Jeg behager»); som en substans som kan fremme en fordelaktig, helsebringende, behagelig eller ønskelig effekt.
Effekt
Ved testing av legemidler eller medisinsk behandling må en ofte ta hensyn til noceboeffekt. Det kan kontrolleres for noceboeffekter av en behandling ved å fortelle testpersonene om hvilke bivirkninger det er forventet at et medikament har, for deretter å gi halvparten av testpersonene en liksommedisin uten (bi-)virkninger. Hvis følelsen av å bli dårlig av bivirkninger er like sterk i gruppen som fikk reell medisin som blant de som fikk narremedisin, er sykdomsfølelsen en noceboeffekt. Ofte er det ikke medisiner men andre påvirkninger som forklares som noceboeffekt. Særlig tanken om at en er utsatt for radioaktiv- eller elektromagnetisk stråling har i flere studier vist å gi sykdomsfølelse. I noen slike studier er del-overfølsomme plassert i nærheten av apparater som vanligvis avgir elektromagnetisme. Mange vil da angi at de får hodepine og andre subjektive plager selv om apparatene ikke er aktive (såkalt «uekte eksponering»).
Eksempel
I USA opplevde man i 2001 at anthrax (miltbrannsporer), ble brukt som terrorvåpen i kjølvannet av 11.september. Den 2. juni 2016 gikk det hull på en postforsendelse i Stokke i Vestfold, og et hvitt pulver drysset ut. 44 mennesker ble sendt til sykehus for en sjekk. Noen få skal ha hatt symptomer som svie i halsen, rød hud og kløe, resten merket ingenting. Grunnet symptomene, ble disse få innlagt på isolat gjennom natta. Og for sikkerhets skyld, ble også de som hadde vært i nærkontakt med stoffet og/eller personene med symptomer lagt inn. Totalt 14 personer. Forsvarets Forskningsinstitutt gjennomførte analyser av stoffet og konkluderte med at pulveret var ufarlig og var et rent melprodukt. Det er fortsatt uklart hvordan symptomene skal forklares.
Insania
Insania er et svensk power metal-band, startet i Stockholm i 1992.
Vatneli skole
Vatneli skole er en privat, kristen 10-årig grunnskole som eies og drives av Adventkirkene i Sandnes og Stavanger. Skolen har ca 60 elever fordelt på ti klassetrinn. Syvendedags Adventistsamfunnet i Norge har i alt 11 grunnskoler og en videregående skole.
Historie
Den nåværende skolen startet opp i 1998 i Vatneli, i utkanten av bydelen Hana, 4 kilometer fra sentrum av Sandnes. Opprinnelig var stedet en helseheim fra 1928. Adventkirken har utført et omfattende restaurerings- og renoveringsarbeid for at hovedbygningen skulle kunne fremstå som et tidsmessig skolebygg. Siden har menigheten og skolen ført opp et nybygg på 600 kvm. der den gamle kurbygningen stod. Dette bygget inneholder en gymnastikksal, garderobeanlegg og storsal for skolens og menighetens samlinger. Frivillige har lagt ned 16.000 dugnadstimer i nybygget som ble åpnet i mai 2003.
Skolen overtok etter Pilabakken skole i Adventkirkens tidligere lokaler i Hoveveien. Denne skolen ble startet i 1978.
Residual
Residual eller feilleddet/restleddet (ofte benevnt e eller med det greske tegnet ε (epsilon)) i en regresjonsanalyse er all variasjon i en effektvariabel som en modell ikke klarer å fange opp. Ønsket med en modell er som oftest å finne en modell som kan forklare all variasjon i en gitt forklaringsvariabel, det vil si at ønsket er residualer lik 0. Residualene kan derfor være en måleenhet på en modells forklaringsevne, det vil si hvor godt modellen forklarer forklaringsvariabelen.
Dette utgangspunktet er grunnlaget for estimeringsmetoden minste kvadraters metode som lager en regresjonslinje ved å minimere kvadratene til feilleddene. Residualene er også grunnlaget for måleparameteren R2 som er forholdet mellom all variasjon i forklaringsvariabelen og variasjonen som modellen tar med. Differansen blir alt modellen ikke tar med, men som tas opp i residualene.
Det er flere årsaker til at et feilledd eksisterer som for eksempel forklaringsvariabler som ikke blir tatt med i en modell, men som ville forklart modellen bedre. Det er flere grunner til at variabler ikke blir tatt med, for eksempel manglende data eller at man ikke er klar over variabelen.
Errors and residuals in statistics Résidu (statistiques) Galat Errore statistico Teoria dos erros 误差
Cubillas-demningen
(Los) Cubillas-demningen er en demning for irrigasjon sør i provinsen Granada (region Andalucía). Den ligger i elva Cubillas, som renner ut i vassdraget Genil, i det sørlige Spania. Anlegget ligger i kommunen Albolote, bare 10 km nord for storbyen Granada. Regionsveien A-44 går like øst for demningen.
Reservoaret er på 1,94 km² (194 hektar), mens vannmassene som demmes opp har et volum på inntil 21 millioner m³. Selve damanlegget er 41,6 meter høyt og 368,5 meter langt, og er en gravitasjonsdam i betong.
Naturområdene rundt reservoaret er viktige for dyre- og fugleliv.
Kroppsvisitasjon
Kroppsvisitasjon betyr visitasjon på kroppen. Kroppsvisitasjon er en utvortes undersøkelse av kropp, klær, osv. Kroppsvisitasjon deles inn i identitetsvisitasjon, sikkerhetsvisitasjon og arrestantvisitasjon. Visitasjon av en person er en ytre besiktigelse eller undersøkelse for å avdekke gjenstander som er anbrakt utenpå en persons kropp, som er gjemt i klærne eller som befinner seg hos personen i dennes umiddelbare nærhet. Det skal foreligge saklig grunn for at politiet skal kunne visitere en person
Visitasjonsbegrepet dekker ikke undersøkelse ut over en utvortes iakttagelse av personens legeme. Mer inngående undersøkelse kalles kroppsundersøkelse. Kroppsundersøkelse omfatter bl. a. blodprøve og undersøkelse av endetarm og vagina. Kroppsundersøkelse kan som hovedregel bare skje etter samtykke fra den mistenkte eller etter kjennelse av en domstol.
Identitetsvisitasjon
Etter politiloven § 10 første ledd kan politiet foreta visitasjon for å bringe en persons identitet på det rene hvis vedkommende nekter å oppgi navn, fødselsdato, fødselsår, stiling og bopel når politiet ber om det, eller ved grunn til mistanke om at den oppgitte identiteten er falsk. Det kan også foretas visitasjon for å fastslå identiteten til syke, tilskadekomne eller andre som er eller må antas å være ute av stand til å ta vare på seg selv.
Sikkerhetsvisitasjon
Etter politiloven § 10 andre ledd kan politiet visitere personer som fjernes, anholdes eller innbringes for å søke etter våpen eller andre farlige gjenstander.
Arrestantvisitasjon
Etter politiinstruksen § 9-3 har politiet plikt til å visitere alle personer som skal settes i arrest.
Fylkesvei 6644
Fylkesvei 6644 (Fv6644) går mellom Buvika og Ilhaugen i Skaun kommune. Veien er 2,4 km lang.
Kiselalger
Kiselalger eller diatomeer (Bacillariophyceae) er en klasse av mikroskopiske alger som lever i hav og innsjøer eller i fuktige miljøer på land. Kiselalgene er en av hovedkomponentene i planteplanktonet i norske havområder og i andre hav. Noen arter lever fastsittende på bunnen eller epifyttisk på vannplanter, trestammer og moser. På verdensbasis er det cirka 220 slekter, og omkring 100 000 arter er beskrevet (antallet arter er omdiskutert; 10 000–200 000 er nevnt ). Cirka 700 av disse lever i norske farvann.
Generelt
Kiselalgene opptrer i få former, både strekanter, bakformete og lureformete. Det mest karakteristiske ved kiselalgene er hovedveggen, som består av en indre pektinmembran og et ytre kiselskall. Skallet er i to deler, en mindre underdel og en større overdel som slutter om den undre som lokket på en boks. Skallet er gjennomsatt av porer, og gjennom disse kan noen arter sede ut plasmatråder og blir dermed i stand til å bevege seg. Det er vanlig at kiselalgene er kjeda sammen i kolonier.
Kiselalgene formerer seg ukjønnet ved langsgående deling. Delinga foregår innafor skallet i morcella, og det nye individet får det minste skallet som ny overdel. På denne måten fører celledelinga til stadig mindre individer. Når cellestørrelsen kommer ned på 30-40% av maksimumsstørrelse, overtar en kjønna formering som gjenoppretter full størrelse.
Kiselalgene er kjent som fossiler tilbake til mesozoikum. Skallet av marine arter finnes noen steder som mektige avleiringer av diatomitt eller kiselgur.
Kiselalger utgjør sammen med blågrønnbakterier et viktig næringsgrunnlag for mange arter, blant annet flamingoer.
Viktige arter
Blant de viktigste kiselalgene i norske hav er slektene Langs kysten og i fjordene er Skeletonema costatum en viktig art under våroppblomstringa. Seinere på sommeren kommer arter av slekten Rhizosolenia.
Bernard Vajdič
Bernard Vajdič (født 18. september 1980 i Celje) er en slovensk alpinist. Han har spesialisert seg i slalåm og storslalåm.
Han debuterte i verdenscupen 31. oktober 1999 i storslalåmrennet i Tignes, der han ikke greide å kvalifisere seg til finaleomgangen. Senere i sesongen deltok han i junior-VM i Québec, der han tok sølv i storslalåm bak østerrikeren Georg Streitberger.
Han tok sine første poeng i verdenscupen 20. februar 2004, da han ble nr. 26 i storslalåm i Kranjska Gora. 17. desember 2007 oppnådde han sitt hittil ( per 7. januar 2009 ) beste resultat med en femteplass i slalåmrennet i Alta Badia.
Vajdič representerte Slovenia under OL 2006 i Torino, i OL 2010 i Vancouver og i tre verdensmesterskap 2005, 2007 og 2009.
Seksuell og reproduktiv helse og rettigheter
Seksuell og reproduktiv helse og rettigheter (engelsk: Sexual and reproductive health and rights; forkortet SRHR) er bruken av menneskerettigheter innen seksualitet og reproduktiv helse. Det omfatter fire hovedfelt: Seksuell helse, seksuelle rettigheter, reproduktiv helse og reproduktive rettigheter. Innen SRHR er disse fire feltene delvis distinkte, men også tett knyttet sammen. De utgjør blant annet et viktig fokusområde for utviklingspolitikken. En av de store organisasjonene som arbeider for SRHR internasjonalt er International Planned Parenthood Federation, grunnlagt av bl.a. Elise Ottesen-Jensen.
Countdown to Zero
Countdown to Zero er en amerikansk dokumentarfilm fra 2010 som tar opp farene ved atomvåpen. Filmen hevder at sannsynligheten for bruk av atomvåpen har økt etter den kalde krigen fordi antallet atomvåpen i verden har økt, terrorisme, tyveri av kjernefysisk materiale og våpen, og flere andre faktorer.
Arbejderpartiet Kommunisterne
Arbejderpartiet Kommunisterne (APK) er et dansk kommunistisk parti. Partiet, som ble grunnlagt i 2000, hadde bakgrunn i Foreningen Oktober som i sin tur ble opprettet etter at DKP/MLs mangeårige formann Klaus Riis, hans kone Dorthe Grenaa og krigsveteranen Frede Klitgård ble ekskludert fra partiet for fraksjonsvirksomhet i 1997. Med seg fikk de partiavdelingen i Odense samt deler av partiets apparat i København.
Aḥmad al-Manṣūr
Abū al-ʿAbbās Aḥmad al-Manṣūr (arabisk: ; født 1549 i Fès, død 25. august 1603 utenfor Fès), også kalt ad-Dhabī («Den gyldne»), var den femte og best berømte av Saʿdi-sultanene av Marokko, og hersket fra 1578, da Abū Marwān ʿAbd al-Malik døde under slaget ved Alcácer Quibir, til hans død i 1603. Han var den femte sønnen til Muḥammad aš-Šaiḫ, som var en saʿdisk prins. Aḥmad al-Manṣūr var i det sekstende århundre en viktig person både i Afrika og Europa, og hans hær og hans rikes strategiske beliggenhet gjorde ham til en mektig politiker på slutten av renessansen.
Arbejderpartiet Kommunisterne
Politisk er partiet en videreføring av den politikken DKP/ML sto for på 1980-tallet. Sentralt i det ideologiske fundamentet står støtten til Josef Stalin og Enver Hoxha, og partiet bruker mye tid på å kritisere den politiske nyorienteringen DKP/ML foretok etter Ramiz Alias fall i Albania i 1992. Blant partiets viktigste kampsaker er kampen mot EU og kampen mot rasisme og nazisme. Partiet gir ut 14-dagersbladet Kommunistisk Politik og tidsskriftet Orientering, som kommer med mer ujevne mellomrom. Det har også en hyppig oppdatert nettavis, samt bokhandler i Odende, København og Århus. Partiets ungdomsorganisasjon er Danmarks Kommunistiske Ungdomsforbund som er ledet av Cathrine Pedersen. Partiet er også aktivt i Den Internasjonale Konferansen av Marxist-Leninistiske Partier og Organisasjoner. APK har også stilt til valg flere ganger, dog med svært begrenset suksess.
Slaget ved Alcácer Quibir
Slaget ved Alcácer Quibir (portugisisk: Batalha de Alcácer Quibir; spansk: Batalla de Alcazarquivir; arabisk: ), også kalt de tre kongers slag (Batalha dos Três Reis; ; Maʿrakat al-Mulūk al-Ṯalāṯat ) og, i Marokko, slaget ved Wādī al-Maḥāzin (Maʿrakat Wādī al-Maḥāzin), ble utkjempet 4. august 1578 nær byene al-Qaṣr al-Kabīr og al-ʿArāʾiš i det som i dag er det nordlige Marokko. Slaget ble utkjempet mellom portugisisk hær ledet av kong Sebastian I av Portugal og hans allierte, den tidligere saʿdiherskeren Abū ʿAbd Allāh og hans her, og den Saʿdi-marokkanske hæren ledet av den nye sultanen Abū Marwān ʿAbd al-Malik, som var Abū ʿAbd Allāhs onkel. Slaget endte med en knusende seier for sultan ʿAbd al-Malik.
Sebastian I hadde opprinnelig planlagt et korstog etter at Abū ʿAbd Allāh hadde spurt han om hjelp for å gjenvinne tronen, som ʿAbd al-Malik hadde tatt fra ham med osmansk støtte. Det portugisiske nederlaget ble slutten for Aviz-dynastiet, og førte til den iberiske union mellom Portugal og Spania, som kom til å vare i seksti år, fram til 1640.
Daft Punk
Daft Punk var en fransk elektronisk musikk duo dannet i Paris i 1993, bestående av Guy-Manuel de Homem-Christo og Thomas Bangalter.
De to DJ-ene fra Paris ga ut tre EP-er før de i 1997 ga ut det kritikerroste albumet Homework. Dette albumet gjorde sitt til at fransk house ble satt på musikkartet, og grupper som Cassius, Phoenix og Air fulgte i kjølvannet.
Deres fjerde studioalbum, Random Access Memories, har fått mye anerkjennelse og singelen "Get Lucky" fra albumet nådde topp 10 i hitlistene i 32 land. Albumet vant fem Grammy Awards i 2014. I 2016 fikk Daft Punk sin første nummer én på Billboard Hot 100 med sangen "Starboy", et samarbeid med The Weeknd. Rolling Stone rangerte dem som nummer 12 på listen over de 20 største duoene gjennom tidene.
Daft Punk skal ha åpnet dørene for french touch (sjangeren), french house og french electonica. De har tilsammen gitt ut 6 selvproduserte album: Homework, Alive 1997, Discovery, Human After All, Alive 07 og Random Access Memories.
Den 22. februar 2021 meldte Variety at Daft Punk har splittet opp, etter 28 aktive år.
Darlin'
De dannet i 1992 den The Beach Boys-inspirerte gruppen Darlin'. De ga ut noen låter som en anmelder fra det britiske musikkmagasinet Melody Maker omtalte som «a bunch of daft punk». Herfra tok Bangalter og Homem-Christo navnet, og dermed var Daft Punk et faktum. Laurent Brancowitz ble senere med i det franske bandet Phoenix.
Discovery (2001)
Discovery var det andre albumet, og denne gangen var Daft Punk blitt forvandlet til roboter. Duoen forklarte det med at de 9. september 1999 hadde hatt en eksplosjon i studioet sitt. De måtte til legevakten og endte til slutt opp med å se ut som roboter. Mesteparten av Discovery ble spilt inn etter denne hendelsen, noe som gjorde at albumet bar et preg av en blanding av menneske og maskin. Etter dette opptrådte Daft Punk sjelden offentlig og svært sjelden uten maskering.
Human After All (2005)
Daft Punks tredje studioalbum hevdet at de var mennesker når alt kom til alt. Året etter kom den veldig eksperimentelle filmen Daft Punk's Electroma, som handlet om to roboter som prøvde å bli mennesker.
TRON: Legacy (2010)
TRON: Legacy ble gitt ut på Walt Disney Records desember 2010 og var musikken fra filmen med samme navn. Dette var Daft Punks første score. Filmmusikken fremstår som en unik blanding av elektronisk og klassisk filmmusikk. Daft Punk samlet sammen et orkester bestående av noen av verdens fremste musikere og spilte inn musikken i et studio i London. Musikken ble arrangert for orkesteret av Joseph Trapanese. I 2011 ble det sluppet et remixalbum, TRON: Legacy Reconfigured.
Random Access Memories (2013)
Random Access Memories er Daft Punks fjerde studioalbum og ble sluppet i Norge 20. mai 2013. Navnet viser til databegrepet Random Access Memory, også kjent som RAM. Albumet inneholder tretten spor. Dette blir duoens første studioalbum siden Human After All fra 2005, og deres første album utgitt på Columbia Records. Etter mye rykter bekreftet Daft Punk 26. februar 2013 at de skulle slippe et fjerde studioalbum. Den 3. mars ble et femtensekunders lydklipp og duoens logo vist på amerikansk TV. Senere dukket det opp et klipp til. Begge spredte seg fort på internett.
Daft Punk ønsket å plukke opp «vestkyst atmosfæren» (the west coast vibe) og at albumet skulle preges av mer menneskelig og mindre elektronisk atmosfære. Daft Punk brukte en rekke musiker og begrenset bruken av elektroniske instrumenter. Albumet har blitt beskrevet av musikk kritikere som et disco album, men det har innflytelse fra progressiv rock og pop. Albumet inneholder samarbeid med Giorgio Moroder, Panda Bear, Julian Casablancas, Todd Edwards, DJ Falcon, Chilly Gonzales, Nile Rodgers, Paul Williams, Nathan East og Pharrell Williams. Albumet har til tross for sitt helhetlig uttrykk veldig forskjellige spor og mange av sporene er med vokal. For eksempel har sporet "Giorgio by Moroder" en monolog hvor Giorgio Moroder snakker om sitt liv og musikalske karriere. Albumet ble utgitt som CD, vinyl og som digital lydfil.
Random Access Memories ble Daft Punk sitt første album som toppet US Billboard 200, og solgte over 339.000 eksemplarer i sin første salgsuke. Siden har den blitt platinaplate fra Recording Industry Association of America (RIAA). Det toppet også hitlistene i tjue andre land. Singelen "Get Lucky" (med vokal av Pharrell Williams) var en suksess blant kritikerne og kommersiell, og den toppet hitlistene i over tretti land og ble en av de mest solgte digitale singlene gjennom tidene. Albumet fikk stor anerkjennelse, og dukket opp på flere lister over årets beste album, og vant i flere kategorier på Grammy Awards 2014, inkludert Årets Album, Beste Dance / Electronica Album og Best Engineered Album. "Get Lucky" vant også prisene for Record of the Year og Beste Pop Duo / Group Performance. I 2020 rangerte Rolling Stone albumet som nummer 295 på listen over "500 Greatest Albums of All Time".
The Weeknd og Junior Kimbrough
I 2016 ga kanadiske The Weeknd ut låta "Starboy" med Daft Punk. Sangen ble nummer 1 på Billboard Hot 100, og ble Daft Punk sin første nummer én hit i USA. Senere samme år kom også The Weeknd ut med "I Feel It Coming", også den med Daft Punk, og den ble topp nummer fire.
I 2021 ga den amerikanske blues musikeren Junior Kimbrough ut "I Gotta Try You Girl" (et langt spor 15:36).
Eva Sonidsson
Eva Sonidsson (født 1955) er en svensk politiker for Socialdemokraterna, og har vært riksdagsmedlem i Sverige siden 2006. Hun ble valgt inn i riksdagen for Västernorrlands läns valkrets på plass 308. Inntil valget i 2006 arbeidet Sonidsson som forbrukerrådgiver.
Sonidsson er fast medlem av forsvarskomiteen, og vara i valgkomiteen. Hun har tidligere sittet i sivilkomiteen, samt vært vara i kulturkomiteen.
Journal of Cuneiform Studies
Journal of Cuneiform Studies (kort: JCS) er et tidsskrift fra 1947, grunnlagt av Bagdad-forskere i American Schools of Oriental Research. Dey presenterer artikler om det gamle Mesopotamias og Anatolias språk og historie, på engelsk, fransk og tysk.
Thorne Bay
Thorne Bay er en by i statistikkområdet Prince of Wales-Outer Ketchikan i den sørøstlige delen av den amerikanske delstaten Alaska. Byen ligger langs østkysten av øya Prince of Wales, ved Clarence-stredet, om lag 67 kilometer nordvest for Ketchikan og 88 kilometer sør for Wrangell.
Thorne Bay har 489 innbyggere, hvorav 92,5 prosent hvite og 2,9 prosent urinnbyggere (i 2000). Byen ble bygd rundt tømmerdrift som ble utført i området, og den har navn etter Frank Manley Thorn, som var overoppsynsmann i U.S. Coast & Geodetic Survey fra 1885 til 1889. På 1960-tallet hadde Thorne Bay det største skogsbruket i Nord-Amerika. Byen fikk eget styre i 1982.
Næringslivet i Thorne Bay består i hovedsak av fiske, turisme, tømmerhogst og arbeid i offentlig sektor. Byen har en landingsplass for sjøfly, og det er veiforbindelse til blant annet Hollis, hvor det er fergeforbindelser til blant annet Ketchikan.
Ermentrude av Orléans
Ermentrude av Orléans (født 27. september 823. død 6. oktober 869 i Abbediet Hasnon), navnet er også gjengitt som Hirmentrude og Irmintrud, var dronning av frankerne ved sitt ekteskap med Karl den skallede, vestfrankisk konge 843-877 og tysk-romersk keiser 875-877.
Biografi
Hun var datter av grev Odo av Orléans (også gjengitt som Eudes) og hans hustru Engeltrude av Fezensac.
Ermentrude ble gift med kong Karl i 842 i Quierzy, og ble kronet den 25. august 866. Ekteskapet ble fruktsommelig. Hun fødte fire sønner og fem døtre. Deres barn var:
Det fortelles at Ermentrude var dyktig i å brodere og hadde en interesse for religiøse hus. Hennes ektemann ga henne Chelles-klosteret inærheten av Paris. Etter at hennes mann henrettet hennes opprørske bror Guillaume (Vilhelm) i 866, valgte hun å forlate sin mann og trakk seg tilbake til et kloster. Hun døde i 869, 46 år gammel, og ble gravlagt klosterkirken Saint-Denis i Paris hvor de kongelige tradisjonelt ble gravlagt. Kong Karl gifte seg deretter i 870 med Richilde av Provence som etter sigende skal ha vært hans langvarige elskerinne.
Halvdan Svartes gate (Oslo)
Halvdan Svartes gate (1-13, 2-50) er en gate på Frogner og Skøyen i Oslo. Den går fra Frogner plass og ned til Drammensveien like øst for det tidligere Thunes mekaniske verksted på Skøyen. Dette er en viktig gjennomfartsåre som inngår i Ring 2.
Øvre del av gaten grenser mot Frognerparken i nord og har bygårder på sørsiden, der også Vigelandsmuseet befinner seg. Nærmere Skøyen (etter Frognerparken) er vestsiden mot Frognerelva preget av herskapelige villaer og tommansboliger fra tidlig på 1900-tallet. Blant kjente personer som har bodd her, er Christian og Oda Krohg. En statue av førstnevnte er å se på fortauet utenfor deres hjem i nr. 48. To lands ambassader — Spanias og Tyrkias — er å finne i denne gaten.
Gaten ble oppkalt etter Halvdan Svarte i 1896.
Meknassy
Meknassy eller Maknassy (arabisk: المكناسي) er en by i provinsen Sidi Bou Zid i Tunisia, 120 kilometer vest for Sfax. Meknassy har 13 742 innbyggere (2004).
Byen er internasjonalt kjent for avl av araberhester.
Enklave og eksklave
I politisk geografi er en enklave et landstykke som er fullstendig omringet av ett og samme fremmede område, og en eksklave er et landstykke som tilhører et politisk område, men ikke henger sammen med det. Mange enheter er både enklaver og eksklaver, men de to er likevel ikke synonymer; i dagligtale brukes imidlertid enklave som en fellesbetegnelse.
For at en enklave ikke samtidig skal være en eksklave, må den være politisk selvstendig, med andre ord en uavhengig stat. Slike finnes det bare 3 av, se underavsnittet nedenfor, «Land som også er enklaver».
Et eksempel på det motsatte, altså eksklaver som ikke samtidig er enklaver, er Kaliningrad. Dette er en russisk eksklave som grenser både til Litauen og Polen (samt at den grenser til Østersjøen), og dermed ingen enklave.
Enklaver og eksklaver kan også forekomme innenfor et nasjonalt område, f.eks. ved at en del av et fylke eller en kommune er omsluttet av en nabo.
Sanne enklaver
Dette refererer til områder hvor moderlandet er selvstendig, men ikke kan nås uten å være innom et annet land. Det mest kjente eksempelet på dette var Vest-Berlin, som før Tysklands gjenforening var en de facto vesttysk eksklave i Øst-Tyskland.
De fleste av dagens enklaver ligger i Asia, med noen få i andre verdensdeler. Se liste over enklaver.
Mens enklaver i Europa i moderne tid er vel definert juridisk, og innbyggerne kan ferdes fra ett land til ett annet, har de fleste asiatiske enklaver oppstått på grunn av uenigheter om landegrenser. Dette fører til at innbyggerne blir stengt inne, uten muligheter for ferdsel.
Land som også er enklaver
Noen enklaver er selvstendige land, og dermed ikke eksklaver. Tre slike land finnes:
Se også liste over land som kun grenser til ett annet land.
Norske kommune-enklaver og -eksklaver
Mens det tidligere fantes mange kommuneenklaver i Norge, gjenstår det i dag kun seks små deler av en kommune som er helt omsluttet av en annen kommune. I tillegg finnes én kvasienklave og to tilfeller der et lite ekstra-polygon berører kommunens hovedpolygon på bare ett punkt.
Paid in Advance
Paid in Advance er en amerikansk stumfilm fra 1919, regissert av Allen Holubar.
Handling
I den nordvestlige villmarken i Alaska faller en uskyldig ung kvinne snart i klørne til en gjeng ondskapsfulle kjeltringer, som forsøker å tjene seg rike på gull.
Frosker
Frosker tilhører ordenen haleløse amfibier. På norsk er begrepet frosk ikke en systematisk enhet, men en fellesbetegnelse på haleløse padder som er relativt slanke og langlemmete og har fuktig hud, i motsetning til uttrykket padde, som brukes om mer tungbygde haleløse padder med tørrere hud som krabber mer enn de hopper.
Frosker går gjennom fem stadier for å bli en voksen frosk. Det første stadiet er egget der den er et befruktet egg inni en geleklump. Andre stadie er rumpetroll som er små larver med haler på. Tredje stadie er at de får små ben og armer. Fjerde stadie er som en frosk, men med en hale og den er litt liten. På femte stadie er den en fullvoksen frosk som ikke har hale.
Frosker og padder er av de mest allsidige og artsrike gruppene av amfibiene. Det finnes cirka 3500 forskjellige arter som kan leve i mange forskjellige miljøer. Det finnes frosker i subtropiske og tropiske strøk. Det finnes frosker på absolutt alle kontinenter bortsett fra på Antarktis.
Rent zoologisk brukes frosker om familien Ranidae, de ekte froskene, og særlig medlemmer av slekten Rana. Inndelingen av haleløse padder i frosker og padder gir en viss mening i Europa, der det omtrent korresponderer med Ranidae og Bufonidae (Froske- og paddefamilien), men utenfor Europa finnes det en hel del familier som ikke naturlig faller inn i de to gruppene.
I Norge finnes det tre froskearter:
I tillegg er latterfrosk, Rana ridibunda satt ut på Finnøy, hvor den har opprettet en liten populasjon.
Noen frosker kvekker svært høyt. Under første verdenskrig ble fem britiske divisjoner trukket tilbake i mai 1917 for å hvile i et antatt fredfullt område ved elven Aisne. Bråket tysk artilleri laget da de kjørte i stilling 5 300 kanoner på andre siden av elven, hørte aldri britene, da det ble overdøvet av froskenes kvekking. Neste dag, 27. mai 1917, åpnet den tyske offensiven mot de uforberedte britene med å avfyre to millioner granater på fire timer, og ta seg over Aisne og helt til Marne.
Benjamin Kibebe
Benjamin Kibebe (født 13. august 1981 i Addis Abeba i Etiopia) er en svensk fotballspiller. Kibebe spiller midtstopper på FC Nordsjælland, og kom til klubben fra Aalesunds fotballklubb. Han har tidligere spilt for Tromsø IL, Rågsveds IF, Hammarby IF, IF Brommapojkarna samt AIK og har også etiopisk statsborgerskap.
Hjørungavåggata (Oslo)
Hjørungavåggata (1-3, ingen partallsadresser) er en gate på Skarpsno i bydel Frogner i Oslo. Den går mellom Tostrups gate og Nobels gate (like før denne krysser Drammensveien).
Gaten fikk sitt navn i 1901 etter slaget ved Hjørungavåg (986).
Langs gaten er det bygårder fra forskjellige deler av 1900-tallet.
Racin Kolnes
Racin Kolnes (født 24. oktober 1898 på Sola i Norge, død 12. mai 1958 i Stavanger) var en norsk luthersk misjonær og prest som virket i Kina.
Liv og virke
Han tok examen artium i 1921 og studerte ved Misjonsskolen i Stavanger 1918–24. Han ble ordinert til prest i Stavanger 28. juni 1924 av biskop Mikkel Bjønness-Jacobsen.
Han ble utsendt til Kina av Det Norske Misjonsselskap og gikk til å begynne med på språkskole i Nanking 1926-27. I 1927 kom han til misjonsstasjonen i Yiyang og virket i Sinhwa distrikt 1927-33, så etter et hjemmeopphold i Norge i Ningsiang 1935-40, og så ved synodens middelskole i Hunan 1940-41. Han var hjemme 1941–46, kom tilbake til Kina, men måtte avslutte sitt misjonærarbeide i 1947. Han arbeidet fra 1947 for misjonens sak fra Norge.
Han var gift med Sigrid Zetlitz Kolnes (født Øgreid; 1934–1949), som også virket i misjonen, på dens husflidslærerinneskole. Sønnen Ralph Ditlef Kolnes ble også luthersk prest.
Marit Elisabeth Kobro
Marit Elisabeth Kobro (født 19. november 1961 på Tanum i Brunlanes) er en norsk næringslivsleder.
Hun er utdannet cand.mag. (adjunkt) økonomi, markedsføring og organisasjon med videreutdanning innen IKT, omstilling og ledelse.
Kobro har vært personal- og organisasjonssjef i Helse Sør, avdelingssjef på Kysthospitalet i Stavern, opplæringsleder i Vestfold fylkeskommune, bedriftsrådgiver i «Dialog AS», og direktør for HR (Human Resource) i Helse Sør-Øst 2007 − 2009. I 2009 ble hun administrerende direktør for nyopprettede Pasientreiser HF. Hun fratrådte stillingen i 2020.
Inntil 2020 var hun styremedlem i SpareBank 1 Telemark.
Piggrottefamilien
Piggrottefamilien er en familie av gnagere som er utbredt i Mellom- og Sør-Amerika.
Mange av artene i familien har pigger eller stivt hår på kroppen, som tjener til beskyttelse.
Noen av de artene som hører til familien er, guira, panserrotte og rabudo.
Årsjön (Tyresta)
Årsjön er en innsjø i Tyresta nationalpark i Haninge kommune i landskapet Södermanland, Sverige. Innsjøen inngår i Åvaån-vassdraget, og dreneres via Årsjöbäcken til Stensjön.
Milman Parry
Milman Parry (1902–1935) var en amerikansk klassisk filolog innen episk poesi og grunnlegger av forskningsdisiplinen muntlig litteratur.
Story of a Heart
Story of a Heart er et musikkalbum med Benny Anderssons Orkester utgitt i 2009.
Milman Parry
Parry studerte ved Universitetet i California, Berkeley, tok gradene B.A. og M.A., og deretter ved Sorbonne i Frankrike (Ph.D.) hvor han studerte under lingvisten Antoine Meillet. Parry revolusjonerte de homeriske studiene. I hans doktoravhandling, som ble utgitt på fransk på 1920-tallet, demonstrerte han at den homeriske stilen er karakterisert av utstrakt bruk av faste uttrykk eller «formularer», tilpasset for å uttrykke en gitt tanke under de samme metriske forhold. Meillet introduserte ham for Matija Murko, som hadde forsket på den muntlig episke tradisjonen i Bosnia og som hadde gjort lydopptak av noen framførelser.
Mellom 1933 og 1935 gjorde Parry, da førsteamanuensis ved Harvard University, to reiser til Jugoslavia, hvor han studerte og gjorde lydopptak av den muntlige tradisjonelle poesien på serbokroatisk ved hjelp av sin assistent Albert Lord. De arbeidet i Bosnia hvor lese- og skrivekyndighet var lavest og hvor den muntlige tradisjonen, i begrepet benyttet av Parry og Lord, «renest».
I hans amerikanske utgivelser på 1930-tallet introduserte Parry hypotesen (først foreslått til ham av Meillet og deretter demonstrert ved hans eget feltarbeid) at den formulariske strukturen av homerisk epos kan bli forklart som en karakteristisk egenskap av muntlig komposisjon (den såkalte «muntlig-formulariske hypotese»). Parrys arbeid forsvarte den antikke tradisjonen hvor Iliaden og Odysseen var resultatet av en muntlig poet. Arbeidet ble fortsatt av Albert Lord, mest kjent i hans utgivelse The Singer of Tales (Sangeren synger fortellingen, 1960). Selv om boken ikke presenterer hans argumenter spesielt er den antatte tesen støttet gjennom dybdeanalyser av ulike sangere (fremførelser av muntlig tradisjon eller komposisjonsprosess) og intervjuer med de samme sangerne. Interessant nok bevegde Parry seg mot strukturelle tradisjoner som erklærte at den originale teksten er den reneste formen av den samme teksten, tilsvarende Walter Benjamin. Isteden ber Parry oss å forstå at «sannheten i saken er at vårt konsept i henhold til ‘originalen’ av ‘sangen’ ganske enkelt ikke gir mening i den muntlige tradisjonen».
Parrys samlede papirer ble utgitt posthumt: The Making of Homeric Verse: The Collected Papers of Milman Parry, redigert av hans sønn Adam Parry (Oxford University Press, 1971). Milman Parrys samling av opptak og avskrifter av sørslaviske heroisk poesi er nå bevart ved biblioteket Widener Library ved Harvard University.
Parry døde i Los Angeles ved et vådeskudd fra et gevær og ble kun 33 år gammel.
Påvirkninger
Parrys påvirkning er åpenbart i arbeidene til senere forskere som har argumentert at det er en fundamental brudd i den institusjonelle eller fastlagte strukturen mellom det homeriske Hellas og det platoniske Hellas, et brudd karakterisert ved overgangen fra en muntlig kultur til en skriftkultur. Denne tanken fastholder at i det homeriske samfunnet tjente muntlig poesi som en form for ‘loggbok’ av institusjonelle og kulturelle praksiser. I en skriftkultur tar skriftlige loggbøker plass istedenfor muntlig poesi. Denne tesen er assosiert med Eric Havelock, som siterer Parry. Havelock argumenterer at de faste uttrykkene som Parry identifiserte kan bli forstått som mnemoniske hjelpemidler som hjalp poeten å huske poesien, noen som var vitalt for samfunnets velvære, gitt viktigheten av den informasjon som poesien videreformidlet.
Moderat bokmål
Moderat bokmål (konservativt bokmål) er en form for bokmål med ordfang og grammatikk som ligger nær riksmål, men som fortsatt oppfattes som samme system.
Formen omtales både som «moderat bokmål» og «konservativt bokmål». Den siste formen kan synes å ha et eldre opphav, mens i nyere tekster brukes den første formen. Språkrådet har på sin side avsluttet striden ved å vedta at lærebokforfattere selv kan velge navn på formen, og sier at «moderat bokmål» og «konservativt bokmål» på ene siden og «radikalt bokmål» på andre siden er relative størrelser. De som er motstandere av moderat bokmål foretrekker ofte å kalle det «konservativt bokmål». I regjeringens St.meld.nr.48 Kulturpolitikk fram mot 2014 omtaler man formene som dekkes av moderat bokmål som «såkalla moderat bokmål».
Forskjellene mellom det moderate bokmålet og riksmål er i dag forholdsvis ubetydelige, og Det Norske Akademi, Riksmålsforbundet og flere språkforskere anser riksmål/moderat bokmål som et felles skriftspråk med små variasjoner. Aschehoug og Gyldendals store norske ordbok er et eksempel på en ordbok som spesifikt dekker «riksmål og moderat bokmål».
Begrepet brukes også av Aftenposten for å definere deres redaksjonelle språk, i det som omtales som Aftenpostens rettskrivningsordliste. Denne brukes også av en rekke andre medier,  men formen avviker både fra Riksmålsordlisten (1994) og bokmålsnormen.
Falcão
Alessandro Rosa Vieira, bedre kjent som Falcão, (født 8. juni 1977) er en brasiliansk futsalspiller.